1. ΝΟΜΟΣ ΑΣΜΔ΄ της 26/30 Ιουλ. 1885 Περί των πληρωτέων τω κομιστή ανωνύμων χρεωγράφων. Άρθρον 1 Ο καλή πίστει κάτοχος ανωνύμων δημοσίων χρεωγράφων ή μη ονομαστικών μετοχών ανωνύμων εταιρειών, ή ομολογιών Τραπεζών και τοκομεριδίων αυτών, λογίζεται κύριος αυτών, μη επιτρεπομένης ανταποδείξεως. Η κυριότης των τίτλων τούτων μεταβιβάζεται δι’ απλής παραδόσεως. Άρθρον 2 Η διεκδίκησις των εν τω προηγουμένω άρθρω αναφερομένων τίτλων επιτρέπεται μόνον εν πειρπτώσει απωλείας και αφαιρέσεως δια ληστείας ή κλοπής κατά μόνου του ευρόντος ή αφαιρέσαντος ή κατ’ εκείνου, όστις εν γνώσει των προεκτεθέντων ελαττωμάτων έλαβεν αυτά. Άρθρον 3 Οι τόκοι και τα μερίσματα ανωνύμων χρεωγράφων, κατ’ έτος ή κατά βραχυτέρας περιόδους πληρωτέων, παραγράφονται μετά πενταετίαν αφ’ ης κατέστησαν απαιτητά. Άρθρον 4 Αι διατάξεις του παρόντος νόμου δεν ισχύουσιν επί των τραπεζιτικών γραμματίων, επί δε των χρεωγράφων των εθνικών δανείων εφαρμόζονται, καθ’ όσον δεν αντίκειται εις τους περί των δανείων τούτων ειδικούς νόμους. Βλ. και την περί ονομαστικοποιήσεως μετοχών νομοθεσίαν εν 12.Αδ. 